اوکراینا دؤولت باشقانی ولودیمیر زلنسکی، اوکراینانین حاضردا هارداسا تامامیله روس گوجلری طرفین‌دن اله گئچیریله‌ن دونباس شهرینی گئری آلاجاغینی سؤیله‌دی.
ولودیمیر زلنسکی بازار گونو تشکیل ائتدیگی گونلوک آخشام دانیشماسیندا،
"هئچ بیر شهریمیزی و اینسانیمیزی اونوتمادیق و اونوتمایاجاغیق" دئدی.
"ایندی دونباس هارداسا روس سالدیریلاری ایله یوخ ائدیلیر" ایفاده‌سینی ایشله‌دن زلنسکی،
"آنجاق اوکراینا گئری قاییداجاق. مطلق. حیات گئری قاییداجاق. دونباس خالقینین اعتباری گئری قاییداجاق. گۆونلی و موتلو یاشاما فورصتی گئری قاییداجاق" دئدی.
گئچه‌ن آی، اوکراینالی مسئوللار، اؤلکه اوردوسونون خرسون شهرینی گئری آلماق اوچون اؤلکه‌نین گونئیینده عکس سالدیرییا گئچه‌جگیینی اعلان ائتمیشدی.
روسیا، کیئوین دونتسک و لوهانسک بؤلگه‌لرینه اوکراینا دؤولتی ایچینده اؤزل ایستاتوس وئرمک اوچون طرح ائدیلن مینسک آنلاشمالارینی اویقولاماداکی باشاریسیزلیغینی سبب گؤستررک ۲۴ فوریه‌ده اوکراینایا سالدیرمیشدی.
۲۰۲۲.جی ایلین فوریه آییندا روسیا، قوندارما دونباس جمهوریتلرینی مستقیل دؤولتلر اولاراق تانیمیش و اوکراینانین اؤزونو رسمی اولاراق هئچ بیر باتی حربی بلوکونا قوشولمایاجاق طرفسیز بیر اؤلکه اولاراق اعلان ائتمه‌سینی طلب ائتمیشدی.
